Han Duo

Han Duo er en dansk podcast omhandlende film, spil og tv-serier med værterne Jacob Ege Hinchely og Elias Eliot.

Han Duo udgiver en episode hveranden uge. Her anmelder de tre titler; enten et spil, en film eller en TV-serie, laver en top-3 over et givent emne, og gennemgår ugens nyheder fra filmenes, spillenes og tv-seriernes verden.

Han Duo udgav deres første episode den 30. april 2014, her blev filmen Cheap Thrills og tv-serien Silicon Valley anmeldt, og Jacob og Elias interviewede Cheap Thrills-instruktøren E. L. Katz.

Han Duo har en YouTube-kanal, hvor de blandet andet livestreamer forskellige horrorspil og udgiver en videoblog kaldet Ending Mansplained, der er en parodi på YouTube-videoer, der forklarer slutningen i diverse film.

Han Duo står også bag de to spin-off podcasts 'Sværd og Trolddom', samt 'Han Duo Rollespiller', hvor de gennemspiller forskellige rollespils scenarier, og systemer.

De er desuden forfattere til bogserien 'Blod & Stål', en rollespilsbogserie, stærkt inspireret af 'Sværd og Trolddom' hvor man selv vælger handlingen. Indtil videre er første bog i serien 'I Koboldens Skygge' blevet udgivet d. 4. november 2022, med en fortsættelse på vej.

Episoder 
Han Duo har flere forskelige episode-formater. En almindelig episode varer cirka 2 timer.
En minisode varer 30-50 minutter om en enkel film. En retro-episode er et langt format, hvor en spilserie eller filmserie bliver gennemgået fra ende til anden på nogle timer, som regel med et interview med en eller flere, der har været med til at lave filmen eller spillet. De har også specialepisoder, hvor de for eksempel afspiller gamle lydbånd, snakker om et givent emne, eller dykker ned i historien bag en film. Længden på disse episoder varierer. Udover det har de også "Han Duo møder", hvor de interviewer personer fra filmenes, spillenes og tv-seriernes verden. Disse episoder varer cirka 1 time og 20 minutter.

Minisode 
Han Duos første rigtige minisode blev udgivet den 4. maj 2015 og handlede om filmen The Guest.

En minisode er en kort Han Duo episode, hvor kun en film bliver anmeldt. En minisode varer omkring halvt så lang tid som en normal Han Duo episode.

I Han Duo minisoder er disse film blevet anmeldt:

Retro 
En Han Duo-retro er et langt format, hvor en spilserie eller filmserie bliver gennemgået fra ende til anden på nogle timer, som regel med et interview med en eller flere, der har været med til at lave filmen eller spillet. Den første Han Duo-retro episode blev udgivet den 8. maj 2015 og handlede om Tilbage til fremtiden-trilogien. Den var 2 timer og 26 minutter lang.

Disse titler er blevet behandlet i Han Duo Retro episoder:

Redo 
Den 11. august 2017 introducerede Han Duo et nyt format, i form af "Han Duo: Redo". Her tager de to ældre film med et dårligt ry op, og vurderer om kritikken er uberettiget eller helt på sin plads. I den første "Redo"-episode blev The League of Extraordinary Gentlemen og Howard the Duck vendt. Episoden blev fulgt op ugen efter, med et interview med The League of Extraordinary Gentlemens danske fotograf, Dan Laustsen.

Titler taget op i Han Duo Redo:

Detour 
Den 21. november 2018 udgav Han Duo en episode i det nye reportageformat Detour. I episoden er de på besøg hos det danske spilstudie IO Interactive.

Star Wars-lydbånd 
Han Duo gik i starten af 2017 viralt med en lydbåndsversion af filmen Star Wars: The Force Awakens. Lydbåndet med den danske titel Stjernekrigen: Kraften Vækkes var inspireret af de gamle lydbånd fra 1980'erne. Lydbåndet havde flere danske skuespillere og andre kendte på rollelisten, herunder Jakob Stegelmann (fortæller), Pilou Asbæk, Nicolas Bro, Ena Spottag, Vicki Berlin, Anders Lund Madsen og Ulf Pilgaard. Manuskriptet var skrevet af Jacob Ege Hinchely og Elias Eliot og baseret på filmens manuskript, der er skrevet af J.J. Abrams, Lawrence Kasdan og Michael Arndt. I forbindelse med udgivelsen af lydbåndsversionen var to af de medvirkende i Aftenshowet på DR1.

Han Duo Liveshows og værtsjobs 
Siden 2016 har Han Duo lavet liveudgaver af podcasten ved diverse liveshows på Bremen Teater i København og Musikhuset i Aarhus. Ved disse shows har de interviewet bl.a. skuespiller Pilou Asbæk, Lars Mikkelsen og fotograf Dan Laustsen.

Han Duo har også fungeret som værter på andre live events, og har således i 2018 og 2019 og 2022 været værter ved Aalborg Symfoniorkesters 'Video Games in Symphony' koncerter, og i 2019, 20 og 21 var de værter på 'Spilprisen'. Den danske spilbranches prisuddeling.

I 2019 og 2020 har de optrådt med quizopvarmninger til koncerterne 'Star Wars: A New Hope in Concert' og 'Agents Are Forever' i DRs koncerthus. Til sidstnævnte var de endvidere værter ved den livetransmitterede koncert på P2.

I 2022 var de værter ved DR Symfoniorkesters 'Duellen' koncert i DRs Koncerthus.

Desuden er de værter på flere DR2 programmer om musik fra film og serier, blandt andet en specialudsendelse om filmkomponisten John Williams.

Eksterne henvisninger 
 Han Duo på iTunes
 Han Duos YouTube-kanal
 http://metronaut.dk/interview/hvem-er-han-duo/ 
 https://www.coolshop.dk/minisite/han-duo-podcast-for-filmelskere
 Interview med Julia Lahme
 Video Games in Symphony med Aalborg Symfoniorkester
 Han Duo Liveshows på Bremen Teater 
 Video Games in Symphony anmeldelse fra Ekko
 Star Wars: A New Hope in Concert I DRs Koncerthus 
 Agents Are Forever koncert i DRs koncerthus 
 Han Duo værter ved Spilprisen 2019
 Han Duo præsenterer John Williams
 Blod og Stål bogserien

Podcasts